'''Kynisme''' ([[Oldgræsk|græsk]]: kυνικοί, [[latin]]: ''cynici'' = kynikere) var en [[filosofi]]sk skole i [[antikken]], der fik særlig indflydelse på folks tænkesæt i tiden omkring år 0. Kynikernes [[anekdote]]r og vittige, ofte bidende udtalelser genfindes overalt i datidens [[litteratur]]. En vending som den i [[Paulus' Første Brev til Timotheus|Paulus' 1. brev til Timotheus]] 6:10: "''For kærlighed til penge er roden til alt ondt''" <ref>https://www.bibelselskabet.dk/brugbibelen/bibelenonline/1_Tim/6</ref> er en typisk folkelig-kynisk talemåde. Tanker og udtryk fra kynikernes [[forkyndelse]] lever videre i vore dages kristne [[prædiken]]; og deres [[livsstil]], med [[fattigdom]] og nøjsomhed som [[ideal]]et, har sat sig præg på [[munk]]evæsnet. De regnes som forløbere for [[stoicisme]]n. <ref>Eiliv Skard: ''Filosofien i oldtiden'' (s. 135), forlaget Aschehoug, Oslo 1972, {{ISBN|82-03-00680-9}}</ref>
Filosofi